Louisa M. Spooner

Nofelydd o Gymru a ysgrifennai yn Saesneg oedd Louisa Matilda Spooner, ffugenw LMS (1820 – 5 Rhagfyr 1886). Cafodd ei geni ym Maentwrog. Roedd hi'n ferch i'r peiriannydd rheilffordd James Spooner. Bu farw ym Mhortmadog, heb briodi.

Ysgrifennodd dair nofel:

 Gladys of Harlech; an Historical Romance (1858)
 Country Landlords (1860)
 The Welsh Heiress: A Novel (1868)

Canolbwyntiodd yn ei nofelau yn bennaf ar bynciau'n gysylltiedig â Chymru ac o safbwynt Cymreig. Yn Gladys of Harlech, defnyddiodd Spooner gefndir Rhyfeloedd y Rhosynnau i drafod Cymreictod yn ei pherthynas â choron Lloegr. Yn Country Landlords, bu’n trafod perchnogaeth tir a gweriniaetholdeb yng nghyd-destun y Risorgimento yn yr Eidal yn ystod 19eg ganrif, tra bod The Welsh Heiress yn ymwneud ag effaith alcoholiaeth ar gymunedau ffermio. Mae ei holl nofelau wedi’u gosod yn ei sir enedigol, Sir Feirionnydd.

 Cyfeiriadau 

Categori:Genedigaethau 1820
Categori:Llenorion y 19eg ganrif o Gymru
Categori:Marwolaethau 1886
Categori:Nofelwyr Saesneg o Gymru